**Savjetovanje sa zainteresiranom javnošću o Nacrtu prijedloga Odluke o upisu učenika u I. razred srednje škole u školskoj godini 2016./2017.**

11. svibnja 2016.

Ministarstvo znanosti, obrazovanja i sporta obavještava zainteresiranu javnost da je na portalu eSavjetovanje započelo savjetovanje sa zainteresiranom javnošću o Nacrtu prijedloga Odluke o upisu učenika u I. razred srednje škole u školskoj godini 2016./2017.

Cilj javnog savjetovanja je omogućiti najširem krugu zainteresiranih u Republici Hrvatskoj neposredan uvid i davanje mišljenja, primjedaba i prijedloga na Nacrt prijedloga Odluke o upisu učenika u I. razred srednje škole u školskoj godini 2016./2017.

U svezi s navedenim, Ministarstvo poziva svu zainteresiranu javnost da se uključi u raspravu te dostavi svoje primjedbe i prijedloge na Nacrt prijedloga Odluke uz pomoć elektroničke aplikacije eSavjetovanje.

Odluka o upisu dokument je koji ministar znanosti, obrazovanja i sporta donosi svake godine za narednu školsku godinu te sadrži postupak i upisne rokove prijava i upisa u I. razred srednje škole te plan strukture upisa s brojem razrednih odjela i brojem upisnih mjesta. Navedena Odluka i rokovi se prije donošenja prethodno usuglašavaju s ključnim dionicima uključenim u postupak prijava i upisa u srednje škole odnosno s osnovnim i srednjim školama kao i s osnivačima škola pri izradi Strukture razrednih odjela i broja učenika srednjih škola. Nastavno na navedeno, Nacrt prijedloga Odluke usuglašen je s osnovnim i srednjim školama te konačni prijedlog Strukture izrađen u suradnji sa srednjim školama i njihovim osnivačima.

Također, Nacrt Odluke se neznatno razlikuje od prošlogodišnje Odluke (dodana je točka XX., te su izmijenjeni rokovi i Struktura).

Iz navedenih razloga odlučeno je da javno savjetovanje sa stručnom i zainteresiranom javnošću na portalu eSavjetovanje traje **od 12. do 19. svibnja 2016. godine**.